
ară Filopator, înţelegîndu de îa cei 
ce s-au adus luarea care s-au făcut 
locurilor celor de supt biruința 
lui de Antioh, porunci la toate pu- 

terile lui, pedestrime și călărime, 
să să strângă; şi, pre soru-sa, Arsenoi, împre- 
ună luîndu-o, s-au pornit pînă la locurile 
ceale despre Rafain, unde era tăbăriţi 
cei ce era cu Antioh. lară Theodot oare- 
carele, gîndind a plini viclenia şi luîndu den 
ceale de mai nainte rînduite supt ascultarea 
lui potolomeieşti arme ceale mai tari, să 
duse noaptea la cortul lui Ptolomeu, ca 
sîngur să-l ucigă pre el și cu aceastea să să 
răsipească războiul. Şipre acesta scoţîndu-l 
Dositheu, cel ce să chema al lui Drimil, de 
neam jidov şi, mai apoi, schimbîndu ceale le- 
giuite și de ceale părintești porunci înstrii- 

nat fiind, pre oarecare neștiut au culcat în 
cort, carele s-au întîmplat de au petrecut a 
aceluia patimă, Și făcîndu-să tare războiu 
şi lucrurile mai vârtos fiind tari la Antioh, 
Arsenoi mergînd destul ruga puterile cu 
jale şi cu lacrămi, fiind cu cosiţele dezlegate, 
să-ş ajute lor, şi fiilor, şi muierilor,cu îndrăz- 
nire, făgăduindu-se să dea celor ce vor birui, 
la fieştecarele, doao talere de aur. Și așa să 
întîmplă a peri vrăjmașii cu ceale pre leage 
ale mînilor izbîndiri, şi mulţi s-au şi robit. 
Şi biruind vicleşugul, socoti ceale de aproa- 
pe sate mergînd să le mîngiie. Şi, făcînd 
[Ptolomeu] aceasta și besearicelor daruri 
împărțindu, cu bună îndrăznire pre cei 
supuş i-au făcut. Şi jidovii, trimițînd cătră 
Filopator, de la bătrînime şi de la cei mai 
de folos, pentru închinăciunea şi pocloane 
să-i ducă şi de ceale ce s-au întîmplat să-i 
iarte, să întîmplă mai vîrtos elsă să îndeam- 
ne cât de curînd cătră ei să meargă. Mergînd 
la Ierusalim și jîrtvuind Celui prea mare 
Dumnezău, şi daruri dînd, şi den ce-era pri- 
lej oarece locului făcînd și viind la loc, şi, 
cu sîrguială şi cu bună cuviință minunîndu- 
să, deaca mearse, și, mirîndu-se şi de a 
besearecii bună rînduială, gîndi să să svătu- 
iască să între la besearecă. Şi ei, zicînd cum 
nu să cade a să face aceasta, pentru căci 
nici celor dentru limbi iaste slobodu, nici 
la toți preoţii, ce numai celui ce povăţu- 
iaște tuturor, arhiereului, şi acestuia o dată 
într-un an,el nici într-un chip vrea să asculte. 
Şi leagea citindu-se, nici într-un chip părăsi, 
aducînd pre sine înainte zicînd că trebuie 
a întra, și, măcară că ei sînt lipsiţi de aceaea 
cinste, iară „eu nu trebuie a fi lipsit“. Şi-i 
întreba pentru care pricină, întrînd el la 
toată beseareca, nimene nu l-au oprit den- 
tr-aceia ce era acolo. Şi oarecarele, negîndit 
mai nainte, zise:,, Rău aceasta să face“ iară 
el zise: ,, Făcîndu-se aceasta pentru vreo pri- 
cină, au nu, tot voiu întra eu, și vind ei și 
nu“. Iară preoţii, cu toate veșmintele, că- 
zuţi fiind înainte şi rugîndu-se Celui prea 
mare Dumnezău să ajutorească la nevoia 
ce să întîmplase și pornirea celui ce rău să 
apuca să o mute şi de strigare cu lacrămi 
biseareca umplindu-o, cei ce rămăsease în 
cetate, turburindu-se, au săritu, neștiind 
ceaea ce să face. Şi fecioarele ceale închise 
den cămări, cu ceale ce le-au născut, 
s-au pornit şi, cu cenușă și prah capetele-ş 
presărînd, cu tînguiri şi cu suspini uleţile 
umplea. Şi ceale de curînd adunate den 
ceale spre întimpinare rînduite cămări, 
şi cea ce să cuvine rușine lăsînd, aler- 
gătură fără de cale în cetate făcea. Ia- 
ră pruncii cei născuţ de curind lăsîn- 

du-i mumînile şi doicile într-o parte şi în- 
tr-alta, unele pren case și altele p.e uliţe. 
fără de poruncă, la cea prea mare bisearec:: 


să aduna. Şi de multe fealiure era ruga celor. 


ce la aceasta să aduna, spre ceale ce fără de 
cuviință de dînsul să ispitiia. Şi împreună 
cu aceştea, cetăţeanii, îndîrjîndu-se, nu în- 
găduia săvirşitul lui, arătîndu-se și cugetînd 
ce era voia lui să plinească; și, strigând să fa- 
că pornirea spre arme și cu îndrăznire pen- 
tru cea părintească leage să moară, destulă 
gîlceavă au făcut în locul acela. Şi abia de 
cătră preoţi şi de cătră cei bătrîni întor- 
cîndu-se, la aceaeaș a rugii stare era. Şi 
mulțimea ca mai nainte întru aceastea să 
afla rugîndu-se; iară bătrînii care era cu 
împăratul mult să ispitiia a muta cel semeţ 
al lui gîndu de la svatul cel ce gândise. Şi 
dirjindu-se şi toate lăsîndu-le, şi întrare fă- 
cea, gîndind să puie săvirşit la ce au zis mai 
nainte. Aceastea dară şi cei ce era prejur el 
văzînd, să înturmară ca să să roage cu ai 
noştri Celuia ce toată tăria are, celor ce era 
acolo să le ajute, luînd aminte la cea fără 
de leage şi mîndră facere. Şi,de strigarea 
cea îndesită și plină de dureare a gloatelor 
ce să adunaera o strigare neînchipuită, pen- 
tru că să părea nu numai oamenii, ce şi 
zidurile şi ţărîna toată a răsuna, precum 
toţi moartea atuncea poftiia, decât a locu- 
lui spurcare. Iară arhiereul Simon, în preaj- 
ma besearicii îngenuchind și mînile întin- 
zîndu-le cu bună rînduială, au făcut ruga 
într-acesta chip: „Doamne! Doamne, Împă- 
ratul ceriurilor și Stăpîne a toată zidirea, 
Sfinte întru sfinți, Sîngur-biruitoriu, Întru- 
tot-ţiitoriu, ia aminte spre noi, carii ne su- 
punem de cel necurat și spurcat, fiind în- 
fierbîntat cu dîrjie şi puteare, pentru că Tu, 
Cela ce ai zidit toate și toate biruiești, pu- 
tearnic, dirept eşti, Care judeci pre cei ce 
verice cu semeţie şi cu trufie fac, Tu pre 
cei ce au făcut denfiiu strîimbătate, întru 
carii şi uriași era,cu vitejie şi-ndîrjire nă- 
dejduindu-să, i-ai stricat, aducînd preste ei 
nemăsurată apă. Tu pre sodomleanii cei ce 
au făcut mîndria, dovediţi cu răutăţile fă- 
cîndu-să, cu foc și cu iarba pucioasă i-ai arsu, 
pildă puind celor den urmă. Tu pre cel dirzu 
Farao, care de tot au robit pre norodul Tău 
cel sfînt, Israil, cu multe şi cu de multe feali- 
ure de munci ispitindu-l, ai arătat puternicia 
Ta; preste carele ai arătat tăria Ta cea ma- 
re şi, gonindu el cu cară şi cu mulțime de 
gloate, l-ai acoperit în fundul mării; iară 
pre ceia ce s-au încrezut întru Tine, Cela ce 
a toată zidirea puterniceaşte, întregi i-ai 
purtat, iară ei, cunoscînd faptele mînii Tale, 
Te-au lăudat pre Tine, pre Cel Atotţiito- 

riul. Tu, Împărate, Care ai zidit pre cel ne- 


săvirşit și nemăsurat pămînt, ai ales ceta- 
tea aceasta şi ai sfinţit locul acesta, spre 
numele Tău Celui de toate nelipsit, şi ai 
slăvit cu arătare luminată, întărire făcînd 
lui cătră mărirea celui mare şi cinstit nume- 
lui Tău. Şi, îndrăgind casa lui Israil, făgă- 
duit-ai dară că, de va fi noao vreo uriciune 
şi ne va cuprinde pre noi strînsoare şi, 
viind la locul acesta să ne rugăm, vei asculta 
ruga noastră. Și dară credincios ești și 
adevărat şi, de vreame ce, de multe ori, necă- 
jindu-să părinţii noștri, le-ai ajutat întru 
smerenie şi i-ai izbăvit de mari primejdii, 
iată şi acum, Sfinte Împărate, pentru ceale 
multe şi mari ale noastre păcate, ne chinuim 
şi ne-am supus vrăjmașilor noștri şi ne-am 
părăsit întru neputinţe. Şi, la cădearea 
noastră, cel dîrzu şi spurcat acesta să meş- 
terşugeaşte să ocărască pre cel pre pămînt 
arătat numelui măririi Tale sfiîntu locu;pen- 
tru că lăcaşul Tău iaste ceriul ceriului,neajun- 
su la oameni iaste; iară de vreame ce ai bine- 
vrut să fie mărirea Ta întru norodul Tău, 
Israil, ai sfinţit locul acesta. Să nu ne osîn- 
dești pre noi întru necurăţia acestora, nici 
să ne îndireptezi pre noi întru spurcare, ca 
să nu să laude, cei fără de leage întru mînia 
lor, nici să să veselească întru mîndria lirm- 
bii, zicând: “Noi am călcat Casa sfinţeniei, 
în ce chip să calcă casele urîciunilor”. Stinge 
păcatele noastre şi răsipeaşte smintealele 
noastre și arată mila Ta în ceasul acesta, 
degrabă să ne apuce pre noi mai nainte 
milosîrdiile ; și dă laudă în gura celor căzuţi 
şi zdrobiţi cu sufletele, făcînd noao pace 
aici“. Iară Cel atotvăzătoriu şi Dumnezău 
mai nainte decît toate Sfînt întru sfinţi, 
auzînd cea după obiceaiu rugăciune, pre 
cel ce cu ocară şi dirjire tare era ridicat, îl 
bătu pre el încoace și încolea, scuturîndu-l 
pre el ca o trestie de vînt, cât la pămînt fără 
ispravă zăcea, încă şi la mădulare slăbăno- 
git, cât nici a striga nu putea, fiind împletecit 
cu direaptă judecată ;pentru aceaea priatenii 
şi păzitorii trupului lui, văzînd cea grabnică 
şi iute osîndă care l-au cuprins pre el, te- 
mîndu-se ca nu și de viaţă să să lipsască, 
degrabă pre el l-au tras, cu nespusă frică, 
spăimîntaţi fiind. Şi cu vreame mai apoi 
trezvindu-se pre sine, nici într-un chip spre 
căinţă au venit după certare, ce cu înfrico- 
şare amară au purces şi, sosînd la Eghipet 
şi ale răutăţii adăogînd, și pren cei ce mai 
nainte s-au arătat împreună ostenitori și 
cu alții care era osebiţi de toată direptatea, 
nu numai cu ceale nenumărate spurcă- 
ciuni fu destul, ce şi la atîta dirjie veni, cât 
blesteame pren locuri să punea și, mulţi 
dentru priateni căutînd la [a] împăratu- 

lui punere-înainte, și ei urma după voia lui. 
Și puse înainte împăratul între noroi asupra 
limbii să dea hulă și, spre ceale de curte 
tumuri stilpi rădicînd, au săpat scrisoase: 
„Niciunul den ceia ce nu jirtvuiesc la sfintele 
lor să nu între, și toţi jidovii spre scrisoare- 
de-norod și la rinduială de poslușire să să 
aducă ; şi pre cei ce vor răspunde împotrivă, 
cu sila aducîndu-i, de viață să-i primenească, 
Și cei ce să scriu, să să însemneaze pren foc 
la trup cu însemnarea lui Dionisu, frunză 
de iaderă, pre carii i-au şi osebit la domnia 
cea ce mai nainte s-au prădat“. Şi ca nu la 
toţi supărătoriu să să arate, scrise dede- 
supt: „lară de vor vrea unii dentru ei să 
petreacă întru cei ce după slujbele jîrtvelor 
sînt învăţaţi, aceştea tocmai cetăţeani cu 
alexandreanii să fie““. Unii dară la cetate, 
urînd ceale de bună-credinţă ale cetăţii 
treapte, pre lesne pre sine să da, ca cum 
oarece mare cinste ar lua de la petreacerea 
ceaea ce ar fi împreună cu împăratul. Iară 
cei mai mulți cu vitejăsc suflet s-au întărit 
și nu s-au despărțit de cătră buna credinţă; 
şi banii pentru viață schimbîndu-i, fără 
de frică să ispitiia pre sine să să mîntuiască 
de scrisori şi cu bună nădeajde era ajutoriu 
să nemerească. Şi pre cei ce să depărta de 
ei să scârbiia de ei și ca pre niște vrăjmaș ai 
limbii îi judeca și de cea de obște lăcuinţă 
şi de bună trebuinţă îi lipsiia, carele şi 
înţelegînd păgînul, întru atîta s-au scîrbit, 
cît nu numai la Alexandria să scîrbiia, ce şi 
celor den ţară mai cu greu să împoncișa. Şi 
porunci sîrguind să-i stringă pre toţi într-un 
loc şi cu prea rea moarte den viață să-i 
primenească. Şi aceastea gătindu-se, veaste 
rea să suna asupra neamului la oameni poh- 
titori de rău, dîndu-se pricina spre voie ca, 
dentru ceale de legi pre ei oprindu-i, iară 
jidovii era păzind cea spre împărați buna 
voire şi credință neîndărătnicită şi cinstind 
pre Dumnezău și.cu [a] Acestuia leage pe- 
trecînd, osebire făcea asupra lor şi surpări, 
pentru care pricină la unii urîţi să arăta, şi, 
cu facerea ceabună a celor direapte împodo- 
bind lăcuinţa, la toţi oamenii cu bună voie 
să afla. Deci cea pentru neam întru toţi ves- 
tită bună facere cei streini de fealiu nici 
într-un chip o au numărat, iară cea pentru 
închinăciune şi a mîncărilor osebire vestiia, 
zicînd a nu fi oamenii nici cu împăratul, 
nici cu puterile împreună la tocmeală, 
ce cu rea voie a fi. Şi mult oarece lucruri- 
lor împotrivindu-se, şi cu fieştece hulă 
au ațiţat; iară cei de pren cetate elini 
nemică avînd strimbătate, gîlceavă ne- 
nădejduită prejur oameni văzînd şi aler- 
gături împreună  neostenite făcîndu-se, 
a ajuta nu putea, că tirănească era porun- 
ca; ce să ruga şi cu greu să avea şia să 

schimba aceastea gîndiia, pentru că nu așa 
va fi necăutată o adunare ca aceasta, ne- . 
mica greşind. Și însă oarecarei vecini şi 
priatini, şi împreună neguțătorind pre tai- 
nă, pre unii trăgîndu-i cătră ei, credinţe le 
da să să scutească împreună şi cu tot dena- 
dinsul să priimească spre ajutoriu. Acela 
dară [Ptolomeu] pentru cea deocamdată 
bună nărocire semeţindu-se şi nu văzînd 
a Celui prea mare Dumnezău tărie, ce gîn- 
dind pururea întru acelaş sfat să rămiie, scri- 
s-au asupra lor cartea aceasta:,, Împăratul 
Potolomeu Filopator—celor de la Eghipet 


şi pre alocurea voivozi şi oşteani, să să bu- 


re şi să fie sănătoși! Sănătos sînt şi eu 
singur și lucrurile noastre den oştirea cea 
de la Asia ce s-au făcut noao, carea, ştiţ şi 
voi, cu a dumnezăilor cătră noi nescăzută 
ajutorie și cu a noastră vitejie, după cuvînt, 


spre foarte bun săvîrşit aducîndu-se, gîndit- 


am dară nu cu silă de suliță, ce cu blindeaţe 
şi cu multă iubire de oameni să aplecăm 
limbile ceale ce lăcuiesc în Gropilata Siria 
şi Finichi și bine să le fac, cu bucurie; şi 
celor de pren cetăţi sfinţenii împărțindu-le 
venituri multe, mers-am și la Ierusalim, suin- 
du-ne să cinstim beseareca celor păgâni și 
celor ce niciodinioară încetează de nebunie. 
Iară ei, cu cuvîntul priimind a noastră veni- 
re, iară cu lucrul—cu ficleșug, poftind noi 
să întrăm la beseareca lor şi cu ceale cuvii- 
toare şi prea frumoase danii să cinstim, ei, 
cu semeţii mai vechi purtîndu-se, ne-au 
oprit pre noi de întrare, rămiîind de cinstea 
noastră, pentru carea avem cătră toţi oame- 
nii iubire de oameni. Şi gîndul cel rău al 
lor cătră noi aiave l-au arătat, ca numai sîn- 
guri ei dentru limbi împăraţilor şi făcători- 
lor de bine împoncişindu-se, nemica de 
conoștinţă vor să sufere, Și noi, cu nebunia 
lor fiind cuprinși, cu biruință ne-am întors; 
şi la Eghipet, tuturor limbilor cu iubire de 
oameni întimpinîndu-ne, precum să cădea 
am făcut; şi la aceastea, spre cei ce sînt de 
un fealiu cu ei nimenui pizmă n-am ținut; 
şi pentru ajutoriul şi pentru ceale încrezute 
lor cu prostime, ceale de început întunearece 
lucruri îndrăznind a le premeni am vrut, și 
politiei alixandreanilor pre ei să-i învredni- 
cim şi părtași celor de-a pururea preoţi să-i 
facem. Iară ei, împotrivirea priimind şi cu 
cel dempreună săditu răul nărav bine 
lepădînd și pururea la rău abătîndu-se, 
nu numai s-au întors de cătră cea scumpă 
politie, ce încă să scîrbesc și cu cuvîntul 
şi cu faptul spre cei puţini dentr-înşii 
carei să află spre noi cu bună cunoştinţă, 
pururea ei bănuind pre cel fără de cins.e 
rău traiu, că noi curind vom strica toc: 
mealele. Pentru aceaea şi cu seamne bine: 
adeverindu-se, aceştea în tot chipul a 

gîndi rău spre noi, și socotind mai nainte 
ca nu cîndai,mai apoi, fără de veaste, turbu- 
rare făcîndu-se, pre aceştea păgâni, de după 
dos vînzători și varvari vrăjmaș vom avea, 
poruncit-am dară, îndată ce va sosi cartea 
aceasta, într-aceaeaş zi, pre cei însămnați, 
împreună cu muierile și copiii, cu ocară şi 
pradă să-i trimiteţ cătră noi, în legături de 
fier de petutinderea legaţi, spre nesuferită 
primejdie, cu rea cinste şi cu frica cea ce 
să cade celor răi. Pentru că, aceştea cu toţii 
certîndu-se, am socotit de acum nainte de- 
săvîrșit noao lucrurile întru bună stare şi 
mai bună voinţă să să aşaze. ară cine va 
ascunde pre oarecarele den jidovi, de la 
bătrîn pînă la copil mic, pînă la cei de supt 
țîţă, foarte cu groaznece munci să va căzni, 
cu toată casa, Şi cine va spune pre cel ce 
va ascunde, acela va lua avearea celui ce va 
cădea supt vină. şi,den argintul împărătesc, 
drahme 2000, şi de slobozenie să va cununa. 
Şi tot locul unde să va simţi acoperindu-se 
jidov, peste tot neumblat şi arsu de foc să 
să facă, şi la toată muritoarea fire întru tot 
fără de treabă să să socotească peste toată 
vreamea“. Şi al cărţii izvod așa au fost 
scris. Și petutinderea, unde să întîmpla 
această poruncă, bună desfătăciune de no- 
rod să făcea limbilor, cu clicuri şi bucurie, 
ca cum s-ar fi arătat lor cu îndrăznire cea 
mai denainte în cugetul lor pizmă rea. Iară 
jidovilor nesuferită plingere era şi întru tot 
tînguită strigare cu lacrămi, cu suspini în- 
fierbîntate ale inimii lor, dupătutindenerea 
plingînd peirea cea nenădejduită, care fără 
de veaste s-au judecat lor. Care leage sau 
cetate, au care loc peste tot lăcuit sau care 
uliţă nu să împlea de tînguiri și de plinsori 
pentru dînşii? Pentru că așa, cu amărăciu- 
nea sufletului, fără de milă, de domnii cei 
de pren cetăţi, toţi dempreună să trimitea, 
cît şi unii den vrăjmașii lor, luînd înaintea 
ochilor lor mila cea de obşte pentru ceale 
striine munci şi socotind cea nearătată a 
vieţii surpare, lăcrăma de cea de trei ori 
ticăloasă trimitere a lor;pentru că să aducea 
mulțimea de bătrîni albi de cărunteaţe, cea 
de bătrîneaţe cujbită zăbavă a picioarelor, 
cu pornirea întoarcerii a silnicii înfricoşări 
fără de ruşine, spre călătorie iute îndem- 
nîndu-se; și ceale tinereale, care de curînd 
era venite spre cămara cea de nuntă a 
împreunării de viaţă, în loc de veselie lua 
plingeri, şi cosiţele, ceale unse cu mir, de 
prah întinate şi descoperite aducîndu-se, 
plingere, în loc de cîntări de nuntă, cu toate 
împreună începea, ca cînd ară fi răsfirate 
ca prăzi de alte limbi şi, legate de nărod, 

pînă la băgarea în corabie să trăgea cu sila. 
Şi ai acestora bărbați, cu laţuri în loc de cu- 
nuni grumazii fiindu împleteciţi, cu cea 
crescută vîrstă a tinereaţelor, în loc de des- 
fătăciune şi tinerească răsfăţare, zilele ceale 
rămase ale nuntelor cu plingeri le petrecea, 
lingă picioare văzînd iadul zăcînd. Și să 
pogoriră ca hiarăle, aducîndu-se în legături 
de fier, cu nevoie, unii de cumpenile corăbii- 
lor de grumazi prinși cu cuie, iară alții la 
picioare cu ţapene obezi fiindu încuiați, 
încă şi cu cea ce să afla deasupra deasă po- 
dire lumina astupînd, ca de toate părţile 
întunecaţi să le fie ochii; nume de vicleani 
iau, în toată meargerea pre apă. Şi aceștea, 
în şaică aducîndu-se și meargerea obîrşîndu- 
se, precum era poruncit de împăratul, po- 
runci să-i tăbărască înaintea cetăţii, unde 
era locul de alergăturile cailor, la aşăzare 
largă peste măsură; şi la arătare foarte cu 
bun prilej stînd la toţi ceia ce mergea la ce- 
tate şi la ceia care dentr-aceştea ieșiia la ţa- 
ră spre călătorie, ca nici cătră puterile lui 
să să împreune, nici întru tot nemica să-i 
învrednicească la cetate. Şi deaca să făcu 
aceasta, auzînd pre cei den cetate, cei ce era 
de o limbă cu ei, că ies pre ascuns mai 
adease să plingă cea fără cinste a fraţilor 
dosadă, mîneindu-se, porunci şi acestora 
într-acelaş chip cu. nevoinţă [ca] acelora să 
le facă, nelipsiţi fiind nici într-un chip de a 
acelora muncă, şi să să scrie tot neamul 
anume, pentru că nu ca la cea cu puţin mai 
nainte arătată a faptelor robie cu trudă, ce, 
căznindu-se cu poruncitele munci, mai apoi 
să să stingă supt vreame de o zi. Făcutu-s-au 
dară scrisoarea acestora cu amară sîrguială 
şi cu cea iubitoare de cinste împreună şă- 
deare, de la răsăriturile soarelui pînă la apu- 
suri, nesăvîrşit, luînd săvirşitul preste zile 40. 
Şi tare și neîncetat împăratul, plin de bucurie 
fiind, ospeaţe la toţi idolii făcînd, cu minte 
rătăcită departe de adevăr şi cu spurcată 
gură lăudînd chipurile ceale surde, care nu 
pot lor să grăiască sau să le ajute, iară la 
Cel preamare Dumnezău ceale necuvioase 
grăind. lară după ce trecu vreamea care 
s-au zis mai nainte, au adus scriitorii răs- 
puns la împăratul, nemaiputind să facă 
scrisoarea jidovilor, pentru cea nenumărată 
a lor mulțime, măcară că era pren ţară 
încă cei mai mulţi, unii încă pren case adu- 
naţi fiind, alții pre alocurea, cît cu nepu- 
tință era la toţi domnii despre Eghipet. 
Și înfricoşîndu-i pre ei mai vîrtos, ca cînd 
ară fi luat daruri spre meşterşuguirea scă- 
pării, să întîmplă aiave el pentru aceasta 
a să adeveri, zicînd ei cu dovedire că și 
hîrtia şi condeaiele ceale de scris, cu care fă- 

cea treaba, să să fie sfîrșit. Şi aceasta era 
lucrarea proniei cei nebiruite a Celui ce den 
ceriu ajuta jidovilor. Atuncea, chemînd pre 
Ermon, care era spre purtare de grijă a pili- 
lor, cu grea urgie fiind plin și cu scîrbă 
întru tot nepremenit, porunci, supt ziua 
cea viitoare, cu mertice de tămiie de ajunsu 
şi cu vin mai mult neamestecat, pre toţi 
pilii să-i adape, fiind la număr 500, și, săl- 
bătăcindu-se cu datul băuturii den destul, 
să-i bage spre întimpinarea morții jidovilor. 
Deci acesta aceastea poruncind, să întorcea 
spre desfătare, adunînd pre cei mari den 
priateni şi den oaste spre cei ce era cu pizmă 
cătră jidovi. Iară mai marele pililor, Ermon, 
ce i s-au poruncit,cu tocmeale făcea. Şi cei 
ce era spre aceastea posluşnici, cătră sară, 
ieșind, lega mînile celor dosădiţi şi ceaea- 
laltă întemeiare meșterşuguia prejur ei, 
părîndu-li-se că preste noapte va lua acel 
neam tot deodată sfîrșitul peirii. Iară jidovii, 
carei să părea a fi pustii întru limbi de tot 
acoperemîntul, pentru nevoia cea cu legă- 
turi, care îi cuprinsease pre ei de toate 
părţile, pre Atotţiitoriul Domn și a toată 
putearea puternecind Cel milostiv Dumne- 
zău al lor și Părinte, cu greu încetată strigare 
toţi cu lacrămi l-au chemat, rugîndu-se ca 
să mute sfatul cel nedirept de asupra lor și 
să-i mîntuiască pre ei cu mare parte de arăta- 
re de moartea care era gătită la a picioare. 
Deci dară ruga acestora întins să suia la ceriu. 
Iară Ermon, pre cei nemilostivi pili adăpîn- 
du“i, fiind plini de a vinului multă adăpare şi 
de tămiie, la curte era mînecat pentru aceas- 
tea să spuie împăratului. Şi aceasta den veacul 
vremii zidire bună, în zi și în noapte, puindu- 
se de Cela ce dăruiaşte tuturora cărora EI 
va vrea, parte de somn, au trimes cătră îm- 
păratul, cu prea dulce și adînc să cuprinse, 
cu lucrarea Stăpînitoriului, den cea fără de 
leage punereînainte mult fiind greşit şi den 
gîndul lui cel nemutat mult fiind minţit. 
Iară jidovii, scăpînd de ceasul care era săm- 
nat mai nainte, pre sfîntul Dumnezăul lor 
lăuda şi iarăș ruga pre Cel bun Împăcătoriu 
să arate tăria ceii mari putincioase mînii 
Lui spre limbile ceale mîndre, Și fiind mai 
jumătate de a zeacea, cel ce era rînduit spre 
chemări, văzînd pre cei chemaţi că s-au 
strîns, viind mișcă pre împăratul şi, abia 
deșteptindu-l, i-au arătat că treace vreamea 
ospăţului. Și făcînd cuvîntul pentru aceastea 
care împăratul socotind şi întorcîndu-se 
spre băutură, porunci cei ce au venit la 
ospățu să şază în preajma lui; care şi făcîndu- 
se, îi îndemna să să dea pre ei—cuviinţa ospă- 
ţului— spre desfătare, dentru multe cinstin- 
du-se ei, să o puie spre parte de veselie. Şi 
spre mult înainte mergînd voroava, pre Er- 

mon chemîndu-l împăratul, cu amară înfrico- 
şare îl întreba pentru care pricină s-au lăsat 
jidovii astăzi a fi vii? Şi el arătînd că noap- 
tea, ce i-au fost porunca, au adus la săvîrșire, 
mărturisind încă şi priatenii. Iară el, neome- 
nia mai rea decît Falaris avînd, zise:,,Să 
aibă ei har somnului de astăzi, iară negreșşit 
la ziua cea de miine aseamene găteaște pilii 
spre a celor fără de cuviinţă jidovi peire“. 
Și zicînd împăratul, toţi cei ce era de faţă, 
împreună lăudînd, voioş şi cu bucurie s-au 
dus fieștecarele la casa lui şi nu așa spre. 
somn cheltuiră vreamea nopţii, ca spre toate 
fealiurile de batjocuri a se meșterșugi, spre 
cei ce să părea dosediți. Şi cînd cînta coco- 
şul de dimeneaţă, și Ermon-—hiarăle înar- 
mîndu-le la curtea cea mare, unde să făcea 
jîrtve; iară mulțimile ceale de pren cetate 
s-au fost adunat cătră cea prea jalnică ve- 
deare, așteptînd dimineaţa cu sîrguială; 
iară jidovii, după cea fără de parte vreame 
trăgîndu-ș sufletul, cu rugă, cu multe la- 
crămi, în viersuri de jale, întinzînd miinile 
la ceriu, să ruga Celui prea mare Dumnezău 
iarăş să ajute lor de pripă. Şi încă razele 
soarelui nu să răvărsase, şi împăratul pre 
priatini aşteptînd, Ermon, stînd aproape, 
îl chema cătră ieșire, arătînd că cea ce au 
pohtit împăratul iaste gata. Şi el, priimin- 
du-l și îngrozîndu-se de cea fără de leage 
ieşire, întru tot cu neconoştinţa cuprins 
fiind, întreba ce iaste lucrul spre care aceasta 
la el de sîrg s-au săvirşit? Şi aceasta era 
lucrarea Celui ce toate stăpîneaşte Dumne- 
zău, uitare spre cugetul lui puindu-i de ceale 
de mai înainte meşterșugite. Spunea Ermon 
şi toţi priatinii că: ,,Fiarăle şi puterile s-au 
gătit, împărate, după cea întinsă a ta pune- 
re-înainte““. Iară el, de ceale grăite împlîndu- 
se cu grea mînie, pentru căci cu pronia lui 
Dumnezău să rîsipise toată a lui cugetare, 
căutînd cu înfricoşare, zise:,,De ar hi ţie 
părinţii tăi de faţă, au nașteri-de-feciori, 
această mîncare la hiară sălbateci ar fi gă- 
tit de saţiu, în locul celor nevinovaţi mie 
şi strămoşilor miei, celor ce s-au arătat 
ales întru tot, cu întreagă adeverită credinţă, 
jidovi. Şi încă de nu mi-ar fi pentru dragostea 
care am crescut împreună și pentru slujbă, 
de viaţă pentru aceastea te-ai fi lipsit“. 
Aşa Ermon nenădejduită, cu primejdie, 
frică luo,şi cu vedearea şi cu fața să sfii. 
Și fieștecarele dentru priatini cu posomo- 
rîre furişindu-se, pre cei adunaţ i-au slobo- 
zit pre toţi, pre fieştecarele la a sa zăbavă. 
Iară jidovii, auzind ceale de la împăratul, 
pre Cel luminat Dumnezău, Domn şi Împă- 
rat împăraţilor, lăuda, şi acest ajutoriu al 
Lui nemerind ei. Şi după legile aceastea, 
împăratul, adunînd iarăş ospăţul, spre vese- 

lie să să întoarcă îi îndemna. Şi pre Ermon 
chemîndu-l, cu înfricoşare zise: „De cîte ori 
ţi să pare ţie tot pentru aceastea să-ţ po- 
runcesc, becisnice? Pre pili încă şi acum îi 
armează pre miine, spre a jidovilor stingere“. 
Iară ceia ce şădea împreună cu el rudenii, 
de cel neașăzat al lui gînd mirîndu-se, grăiia 
aceăstea: „Împărate, pînă cînd ca pre nişte 
vite ne vei ispiti? Poruncind acum al treilea 
rînd pre ei să-i stingă şi iarăș asupra lucru- 
rilor întorcîndu-te cu gîndul, strici cealea 
ce de tine-s poruncite, pentru carele cetatea 
pentru aşteptare tînjaște și, înmulțindu-se 
cu adunări, iaste la griji de multe ori să nu 
să jefuiască“. Pentru aceaea, cel întru toate 
[ca] Falaris, împăratul, înmulțîndu-se de 
nesocoteală şi ceale ce să făcea cătră soco- 
teala jidovilor întru el schimbări de suflet 
întru nemica socotind, nesăvârşit jurămînt 
au întărit, rînduind pre aceștea fără de 
greşală să-i trimiţă la iad, în genuchele și 


în picioarele fiarălor căzniț fiind; şi apoi 
să oștească asupra Iudeii, tocma cu pămîn- . 


tul să o puie, cu focul și cu suliţele, degrabă; 
şi „cea necălcată de noi beseareca lor** cu 
foc să o arză, cu sîrguială; și celor ce facu 
acolo jîrtve pustietate în toată vreamea să 
puie. Atuncea bucuroși ducîndu-să priatenii 
şi rudeniile, cu credință rînduia puterile 
spre locurile cetăţii ceale mai cu bun prileju 
spre pază. lară cel mai mare preste pili, 
hiarăle, ca cum am zice—spre așăzare cu 
nebunie aducîndu-le, prea cu bune mirosuri 
băuturi de vin tămi.iat, groaznecu împodo- 
bite cu tocmealele; pre dimineață deci, 
cetatea fiind plină de mulțime nenumărată 
despre alergătura-cailor, întrînd [Ermon] 
la curte, spre cea ce era înainte îndemna pre 
împăratul. Şi el, umplindu-și mintea lui 
cea păgină de urgie grea, cu toată greutatea, 
împreună cu hiarăle s-au pornit, vrînd cu 
nevătămată inimă și cu luminile ochilor 
să vază cea duioasă şi dosădită a celor de 
mai nainte însemnați surpare. Şi cînd pilii 
jeşiia pre la poartă, și cea ce veniia în urmă 
înarmată puteare, şi văzînd jidovii praful 
cel de mulțimea călătoriei, şi gîlceava cea 
cu greu sunet auzind, socotind ei a fi peirea 
vieţii lor cea de apoi în clipeala ochilor, 


săvirşitul ceii prea ticăloasă nădejdi, spre “ 


jale şi plingere întorcîndu-se, să săruta unul 
cu altul, îmbrăţăşindu-se cu rudeniile, pre 
grumazi căzînd părinţii la feciori şi maicele 
la ceale tinereale, și altele, de curînd născuţi 
prunci la ţîță avînd, sugînd laptele cel de 
apoi; şi încă şi ceale de mai nainte ajutoriri 
ce s-au făcut lor de la ceriu ştiind ei, cu 
faţa la pămînt cu toţii odată căzînd, 
şi pruncii osebindu-i de la ţîţe, striga- 
ră cu glas mare foarte pre Cel Atotpu- 

putearnicu rugînd să 1 Să facă milă cu arăta- 
re spre ei, acum cătră porţile iadului fiindu. 
Iară Eleazar oarecarele, om de folos den cei 
de ţară preoţi, la vîrsta bătrîneaților fiind 
şi cu toată cea despre viaţă bunătate împo- 
dobitu, pre cei prejur el bătrîni potolindu-i 
a să ruga, Sfintului Dumnezău să rugă 
aceastea: „Împărate mare, Țiitoriule prea- 
înalte, Întru-tot-ţiitoriu Dumnezău, toată 
zidirea otcîrmuind, cu îndurările caută spre 
sămînța lui Avraam, spre fiii celui sfinţit 
Iacov, al sfinţitei Tale părţi norod, striin 
în striin pămînt, fără de direptate perind, 
Părinte! Tu pre Farao, putearnicul Eghi- 
petului, acestuia care s-au mulțit cu cară 
mai nainte de s-au rădicat cu fără de leage 
dîxjire şi cu limbă mare grăitoare, împreună 
cu cea mândră oaste, în luciu, înecaţi i-ai 
pierdut, lumina milei arătînd la neamul lui 
Israil; Tu pre Senahirim, cel ce cu nenumă- 
rate puteri s-au semeţit, cel greu al siriani- 
lor împărat, cu sulița tot pămîntul supuind 
şi rădicîndu-să asupra sfintei cetăţii Tale, 
greale [ocări] grăind cu semeţie şi cu dirjie, 
Doamne, l-ai înfrînt, arătată arătînd la 
limbi multă tăria Ta; Tu pre cei de la Vavi- 
lon trei tovarăşi, care-şi dedease în foc 
sufletul de bunăvoie, ca să nu să închine la 
ceale deșarte, cel arsu cuptoriu răcorind, 
i-ai mâîntuit, pînă la un păru nestricaţi, pară 
de foc trimiţînd la toţi nepriatenii; Tu pre 
Daniil cel lepădat în pămînt la lei, de zavis- 
nice pîri, spre mîncarea hiarălor, la lumină 
l-ai adus nevătămat; şi pre cel hrănit [în] 
adincime lona, care necruţat s-au topit în 
pîntecele chitosului, nevătămat la toţi ai 
lui l-ai arătat, Părinte! Şi acum nu zăbovi, 
Mult-milostive, al tuturor Acoperitoriu, de 
sîrgu Te arată celor den neamul lui Israil, 
şi de urâte şi fără de leage limbi ocărîndu- 
se. Iară de iaste viața noastră cu necurăţii 
la înstriinare, mîntuindu-ne pre noi den 
mîna vrăjmașilor, în ce chip vei, Stăpîni- 
toare, ne piarde pre noi cu morte, nu cu 
ceale deșarte, cei ce gîndescu deșărt să să 
laude spre peirea celor iubiţi ai Tăi, zîcînd: 
“Nici Dumnezăul lor i-au mîntuit pre ei”. 
Iară Tu, Cela ce toată tăria și toată puterni- 
cia avînd veacinice, acum caută, miluiaște 
pre noi, pre cei ce, după nesocotită ocară 
celor fără de leage, den viaţă ne premenim 
în chip de vicleani; înfricoșază-să limbile 
de putearea Ta cea nebiruită, astăzi întinde, 
puteare avind, spre mîntuirea neamului 
lui Iacov. Roagă-Ţi-se toată mulțimea 
pruncilor și părinţii acestora cu lacrămi, 
arate-se la toate limbile că cu noi ești, 
Doamne, şi nu -ai întorsu fața Ta de 
cătră noi, ce, precum ai zis că, nici în 
pămîntul vrăjmaşilor lor fiind, i-ai trecut 
cu vedearea pre ei, așa săvirșaște, Doamne“. - 
Deci  Eleazar săvirșind ruga, împăra- 

tul, împreună cu hiarăle şi cu toată a pute- 
rii zborire, veni spre locul acela al alergăto- 
rilor de cai. Şi văzînd jidovii, tare la ceriu 
strigară, cât şi văile ceale ce era pre aproape 
împreună răsunînd, necontenite plingeri să 
fie făcut în toată tabăra. Atuncea Cel Mare, 
Slăvit, Atoiţiitoriul și Adevărat Dumnezău, 
arătînd sfinta a Lui faţă, deșchise porţile 
ceale cerești, dentru care doi slăviţi îngeri, 
înfricoșaţi la chip, s-au pogorit, arătaţi la 
toţi, afară den jidovi. Şi stătură împotrivă, 
şi putearea vrăjmașilor o au împlut de gil- 
ceavă, şi de frică, şi cu nemișcate obezi au 
legat, şi supt frică fu şi trupul împăratului, 
şi uitare luo dîrjirea lui cea cu grea mînie. 
Şi să întoarsără hiarăle asupra celor înar- 
mate puteri care dempreună denapoi veniia, 
şi-i călca pre ei şi-i pierdea. Și să întoarsă 
urgia a împăratului spre jale și lacrămi, pen- 
tru ceale ce mai nainte la el s-au fost meş- 
terşugii, pentru că, auzind strigarea şi 
văzîndu-i pre toţi cu faţa la pămîntu,spre 
pierzare lăcrămînd, cu urgie priatenii 
înfricoșa „zicînd: ,„Alăturea cu mine împă- 
răţiţi, şi pre tirani i-ați covirşit cu neome- 
nia, și pre mine, sîngur al vostru de bine 
făcătoriu, vă ispitiţi de domnie şi de suflet 
a mă premeni, pre ascunsu meșterşuguind 
ceale ce nu folosescu împărăției. Cine au 
strîns aici pre cei ce au ţinut noao cu credin- 
ţă tăriile ţărăi, de la casele lor depărtîndu-i 
pre fieştecarele fără de socoteală? Cine așa 
fără cuviință au cuprinsu cu munci pre cei 
ce sînt de-nceput cu bun cuget cătră noi, 
întru tot osăbiţi fiind decît toate limbile şi 
ceale mai reale primejdii mai de multe ori 
decît [toţi] oamenii au priimit? Dezlegaţi, 
dezlegaţi nedireaptele legături şi la casele 
lor cu pace îi trimiteţi, lăsînd ceale mai 
nainte făcute. Sloboziţi pre fiii Atotţiitoriu- 
lui cerescului Dumnezău cel viu, care de la 
ai noştri pînă acum strămoși neîmpiedecată, 
cu mărire, bună așăzare dă la ale noastre 
lucruri““. Deci acesta aceastea zise, iară ei, 
întru vreame fără de parte dezlegîndu-se, 
pre Sfîntul Mîntuitoriu, Dumnezăul lor, 
binecuvânta, atuncea den moarte fiind scă- 
paţi. După aceaea, împăratul,la cetate mer- 
gînd, pre cel ce era preste venituri chemînd, 
porunci vinuri și cealealalte spre ospățu de 
treabă jidovilor să le dea pre zile şapte, jude- 
cînd pre ei [ca], în locul care s-au părut că 
vor lua pierzarea, într-acela cu toată veselia 
mântuire a face. Atuncea cei mai nainte ocă- 
Tîți şi aproape de iad, și mai vîrtos la el în- 
traţi fiind, pentru cea amară și cu rea jale 
moarte, răsfăţare de mîntuire întărind, locul 
cel gătit de cădearea și de îngroparea lor, cu 
şădeare l-au împărţit plin de bucurie. Şi isto- 

vind viersul plingerii cel întru tot lăcrămat, 
luară cîntare de moşie, pre Cel mîntuitoriu 
şi făcătoriu de seamne Dumnezău lăudînd 
şi plingerea toată şi vaietul lepădînd, dan- 
ţuri de veselie au împreunat, semn de pace. 
Aşiîjderea și împăratul, pentru aceastea ospăț 
greu adunînd, neîncetat spre ceriu să măriu- 
risiia cu mare cuviință, spre cea minunată 
mântuire ce s-au făcut. Şi cei ce mai nainte 
la peire şi mîncaţi de pasări îi punea pre ei 
a fi, şi cu bucurie scriindu-i, au suspinat, cu 
ruşine pre ei îmbrăcîndu-se și de cea cu 
suflare de foc îndrăznire fără de cinste 
stinşi fiind. Şi jidovii, precum am grăit mai 
nainte, întemeind cea mai denainte zise, 
vreame cu desfătăciune, cu mărturisiri blin- 
de şi cu cîntări pretrecea. Şi de obşte rîndu- 
ind pentru aceastea obiceaiu, preste toată 
nemernicia lor spre neamuri, zilele ceale 
zise mai nainte veselitoare au pus a le ţinea, 
nu pentru băutură și lăcomie, ce pentru 
mântuirea cea ce pentru Dumnăzău s-au fă- 
cut lor. Și să rugară împăratului cerşindu-ş 
slobozirea lor spre case. Și-i scriu. pre ei den 
25 ale lui pahon pînă în 4 ale lui epif, în 
zile 40, şi împreună pun pierzarea lor den 
5 ale lui epif pînă în 7, în zile trei, întru 
carele și cu mare mărire arătîndu mila Lui, 
Cel al tuturor Stăpîn negreșiți pre ei i-au 
mântuit totodată. Şi să ospăta, toate dîndu- 
li-se de toate de la împăratul, pînă la al 14 
zi, întru carea și rugăciunea au făcut, pen- 
tru slobozenia lor. Şi împreună lăudîndu-i 
pre ei împăratul, scris-au lor cea dedesupt 
iscălită carte cătră cei de pren cetăţi 
voivozi, cu inimă tare osîrdia avînd:,,Împă- 
ratul Potolomeu Filopator—celor de la 
Eghipet voivozi şi la toţi cei rînduiţi 
preste lucruri,să să bucure şi sănătoși să 
fie! Sănătoşi sîntem şi noi şi fiii noştri, 
îndireptîndu-ne noao Cel mare Dumnezău 
lucrurile precum am vrea. Oarecarei den 
priateni, cu rău nărav, mai des lingă noi 
aflîndu-se, ne îndemnară ca să adunăm pre 
toţi jidovii de supt împărăţia noastră la un 
loc, să-i muncim cu înstreinate munci de 
vicleani, aducînd înainte ca nu cîndai cu bu- 
nă aşăzare vor fi lucrurile noastre, pentru 
răutatea carea au aceştea cătră toate limbile, 
pînă să va săvîrși aceasta. Carii și legaţi 
aducându-i pre ei, cu prăzi, ca pre niște robi 
şi mai vîrtos,ca pre nişte vicleani, fără de 
nice o cercetare şi iscodire s-au apucat a-i 
ucide, fiind cuprinși cu mai sălbatecă cruzie 
decât leagea tătarilor. Şi noi asupra acestora 
mai vârtos înfricoşind, după blindeaţele ce 
avem cătră toţi oamenii, abia viaţa lor hără- 
zindu-le, şi pre Cel ceresc Dumnezău conos- 
cînd negreșit, scutind pre jidovi, ca un tată ce 
pentru fii pururea ajutoreaşte, şi socotind | 

noi a prieteşugului pren care au cătră noi 
şi cătră strămoșii noștri adeverită bună 
cugetare, pre direptate i-am slobozit de 
toate, ori fiece chip de vină, şi am poruncit 
fieştecăruia, toţi la casele lor să să întoarcă 
cu tot mijlocul, şi nimene lor întru nemică 
să le strice, nici a-i ocări pentru ceale ce au 
făcut fără de socoteală, pentru că să ştiţ că 
asupra acestora de vom meşterșugi cu rău 
vreun vicleșug sau îi vom mîhni pre ei întru 
tot, nu pre om, ce pre Cel ce stăpîneaște a 
toată puterea, Dumnezău cel Preaînalt, îm- 
potrivitoriu noao spre izbîndirea lucrurilor, 
întru tot,cu nemîntuire pururea vom avea. 
Fiţ sănătoşi!“* Şi luînd cartea aceasta, n-au 
sîrguit îndată să fie spre purceadere, ce pre 
împăratul au rugat pentru cei den neamul 
jidovilor carei pre Cel Sfînt Dumnezău de 
bunăvoie au viclenit, și leagea lui Dumnezău, 
să li să facă pren ei cea ce să cuvine certare, 
zicînd că cei ce pentru pîntece au călcat 
poruncile ceale dumnezăiești, niceodinioară 
vor gîndi bine nici la poruncile împăratului. 
Şi el, zicînd ei adevărul, au priimit şi, luîn- 
du-i, deade lor voie slobodă de toate, pen- 
tru ca pre cei ce au călcat leagea lui Dum- 
nezău să-i piarză, în tot locul cel de supt 
împărăţia lui, cu îndrăznire, fără de nici 
o împărătească biruință sau socoteală. 
Atuncea prealăudîndu-l pre el, precum să 
cădea, preoţii şi toată mulțimea lor glăsu- 
ind aliluia, cu bucurie s-au despărțit. Și aşa, 
pre cei ce au căzut,den cei pîngăriţi, fiind 
de o limbă cu ei, pre drum,îi certa şi cu 
arătări [din lege]îi omoriia. Şi întru aceaeaș 
zi au ucis mai mulţi decât 300 de bărbaţi; 
și au făcut veselie cu bucurie, prinzînd pre 
cei pîngăriţ. Iară aceştea carii au avut pre 
Dumnezău pînă la moarte, desăvârșit dobîn- 
direa mîntuirii luînd, purceasără den cetate, 
cu de toate fealiurile de flori cu bun miros 
cununaţ, cu veselie şi strigare cu laude şi cu 
de toate viersurile cîntări, mulţămind Dum- 
nezăului părinţilor lor celui Sfînt, Mîntui- 
toriul lui Israil. Și sosind la Ptolemaida, 
ceaea ce să cheamă pentru a locului ființă 
Rodoforon, ce să zice „purtătoare de tranda- 
fir““, întru carea au îngăduit pre ei tabăra, 
după obştescul lor sfat, 7 zile acolo au făcut 
băutură de mîntuire, împăratul dîndu-le 
lor cu blindeaţe ceale cătră venire toate, 
fieştecăruia pînă la casa lui. Şi sosind cu 
pace cu ceale cuviitoare mărturisiri, așijde- 
rilea şi acolo au stătut a ținea și aceaste zile, 
la vreamea nemerniciei lor, de veselie, carele 
şi sfințindu-le cu stîlp la locul ospăţului, ruga 
întemeind, s-au dus nevătămațţi, slobozi, 
prea veaseli pre pămînt, şi pe mare, şi pe rîu, 
mîntuindu-se fieștecarele, cu a împăratului 
poruncă, la casa lui, și mai multă biruin- 

ță decît mai nainte întru vrăjmaşi avînd, cu 
mărire şi frică, întru nemica de nimenea 
clătindu-se den averile lor. Şi toate ale lor 
toţi le-au luat cu carte, cît ceia ce au fost 
avînd cîte ceva, cu frică mare le da lor, mă- 
ririle Celui preamare Dumnezău făcînd de- 
plin, spre mâîntuirea lor. Binecuvîntat Izbăvi- 
toriul lui Israil întru cei de-a pururea ani! 
Amin! 

